<classify> WAZIRI wa Nchi, Ofisi ya Rais-TAMISEMI, Selemani Jafo amesema haridhishwi na maandalizi ya ujenzi wa machinjio ya kisasa Vingunguti yaliyopo jijini Dar es Salaam kwa kuwa hayaendani na kiasi cha Shilingi bilioni nane kilichotolewa kwa ajili ya mradi huo.Jafo aliyasema hayo leo Jumanne, jijini Dar es Salaam baada ya kufanya ziara katika machinjio hayo na kusema kuwa serikali imetoa mabilioni hayo kwa ajili ya ujenzi wa mradi wa machinjio hayo ya kisasa.Mradi huu ni mkubwa na wananchi wanapaswa kushirikishwa na kuufahamu vizuri kwa kuwa utakuwa na usimamizi wa wananchi...tayari tumeshatoa fedha za awali bilioni tatu ...sijaridhishwa kwa kuwa tangu fedha zimetolea Aprili hadi leo bado wanasema wapo kwenye michoro, amesema Waziri Jafo.Haiwezekani tangu Aprili hadi Septemba mpo katika design hampo makini kabisa, huu ni uzembe... haiwezekani Kisutu ujenzi umeanza lakini hapa bado mnafanya michoro, amesisitizaMradi huu tunataka ukamilike kwa wakati na tunajua utakapokamilika utawasaidia wananchi kupata nyama iliyochinjwa katika maeneo rafiki zaidi ila cha kushangaza toka tutoe fedha hadi sasa kazi bado haijaanza alisema.  <topic>: KITAIFA 